འོན་ཀྱང་ད་ལྟའི་ཆར་འཛམ་གླིང་མི་མང་ནས་ང་ཚོར་ཐུགས་འཁུར་རྒྱབ་སྐྱོར་གནང་བའི་འགོ་འཚུགས་པ་ཙམ་དང་རང་རེའི་ལས་དོན་གོམ་རིམ་དང་པོ་བགྲོད་པ་ཙམ་ལས།ང་ཚོའི་མཐར་ཐུག་གི་དམིགས་ཡུལ་རེ་དོན་ཡོངས་རྫོགས་ད་ལྟ་འགྲུབ་མེད་ཅིང༌།འཛམ་གླིང་ནང་ང་ཚོ་བོད་ཀྱི་གནས་སྟངས་དང༌།རྒྱ་དམར་གྱི་བྱ་སྤྱོད་བཟང་ངན་གསལ་པོར་མ་རྟོགས་པའི་རྒྱལ་ཁབ་ཡོད་སྟབས་ང་ཚོས་ད་དུང་མུ་མཐུད་བདེན་རྫུན་གྱི་དག་སྐྱེལ་གསལ་པོར་བྱས་ཏེ་དམིགས་ཡུལ་དེ་མ་འགྲུབ་བར་འབད་བརྩོན་ལྷུར་ལེན་བྱེད་དགོས།